Chuo Kikuu cha KwaZulu-Natal

Chuo Kikuu cha KwaZulu-Natal (UKZN; kwa Kizulu: INyuvesi yakwaZulu-Natali, kwa Kiafrikaans: Universiteit van KwaZulu-Natal) ni chuo kikuu kilicho na kampasi tano katika jimbo la KwaZulu-Natal nchini Afrika Kusini. Kilianzishwa tarehe 1 Januari 2004 baada ya kuunganishwa kwa Chuo Kikuu cha Natal na Chuo Kikuu cha Durban-Westville.

 Historia 
Chuo kikuu kilianzishwa kwa kuunganishwa kwa Chuo Kikuu cha Natal na Chuo Kikuu cha Durban-Westville mnamo mwaka wa 2004.

Baraza la Chuo Kikuu cha Natal lilipiga kura mnamo tarehe 31 Mei 2002 kutoa wadhifa wa Makamu Mkuu wa Chuo na Mkuu wa Chuo kwa mwana sayansi maarufu wa matibabu na Rais wa zamani wa Baraza la Utafiti wa Matibabu – Profesa Malegapuru Makgoba, ambaye alichukua ofisi mnamo tarehe 1 Septemba 2002. Alikuwa na jukumu la kuongoza Chuo Kikuu cha Natal katika kuunganishwa na Chuo Kikuu cha Durban-Westville. Hivyo alikua Makamu Mkuu wa mwisho wa Chuo Kikuu cha Natal. Profesa Makgoba alichukua nafasi ya Profesa Brenda Gourley kama Makamu Mkuu.

Baada ya kutumikia kipindi kifupi kama Makamu Mkuu wa muda mnamo mwaka wa 2004, aliteuliwa rasmi kama Makamu Mkuu wa kwanza wa Chuo Kikuu cha KwaZulu-Natal kilichounganishwa. Aliwekwa madarakani katika hafla mnamo tarehe 30 Septemba 2005.

Profesa Makgoba alihudumu kwa mihula miwili ya miaka mitano na alistaafu mnamo mwaka wa 2015. Hata hivyo, kipindi chake kilikuwa na migogoro. Inasemekana kwamba Makgoba alianzisha "utamaduni wa uadui" katika chuo kikuu ambao ulisababisha kuondoka kwa wanataaluma wa daraja la kimataifa. Alifuatiliwa na Dkt. Albert van Jaarsveld.

Jamii:AWC GWEI
Jamii:vyuo vikuu vya Afrika Kusini
Jamii:KwaZulu-Natal